**מפלגת אאם אדמי** (בהינדי: **आम आदमी पार्टी**; מילולית: מפלגת האדם המצוי) היא מפלגה הודית. נכון ל-2023 המפלגה היא מפלגת השלטון בפנג'אב ובטריטוריית הבירה הלאומית דלהי.

היסטוריה
--------

מפלגת אאם אדמי נוצרה מתוך מחאות נגד השחיתות ב-2010 ו-2011 בהודו (אנ'). ארווינד קג'ריוואל, אחד מהדמויות הבולטות במחאות, עמד בראש קבוצה שהתאגדה להקים מפלגה פוליטית ב-26 בנובמבר 2012.

המפלגה התמודדה לראשונה בבחירות בבחירות לאספה המחוקקת של דלהי בדצמבר 2013. בבחירות הייתה המפלגה המפלגה השנייה בגודלה עם 28 מושבים מתוך 70 מושבים, לעומת 31 למפלגת העם ההודית, אך עקב סירובן של מפלגות אחרות לתמוך במפלגת העם, הקימה אאם אדמי קואליציה וקג'ריוואל הושבע לראש השרים של דלהי ב-28 בדצמבר. המפלגה ניסתה להעביר חקקיה שהייתה יוצרת משרד חוקר שחיתות מיוחד, ועקב התנגדותם של כלל המפלגות האחרות לרעיון התפטר קג'ריוואל ב-14 בפברואר 2014, 49 יום לאחר כניסתו לתפקיד.

בבחירות הכלליות בהודו ב-2014 התמודדו מטעם המפלגה 432 מועמדים במרבית מחוזות הבחירה. המפלגה גם התחרתה במוצהר בשני המתמודדים העיקריים לראשות הממשלה, כשמנהיג המפלגה קג'ריוואל התמודד במחוז הבחירה ורנשי שבאוטר פרדש בו התמודד נרנדרה מודי, והזמר קומאר וישואס (אנ') התמודד מטעמה מול רהול גנדי. מתוך כל המועמדים, רק ארבעה מועמדים ממחוזות בחירה בפנג'אב נבחרו ללוק סבהה.

בבחירות לאספה המחוקקת של דלהי שהתקיימו בפברואר 2015 ניצחה המפלגה ניצחון מוחץ, כשמועמדיה זוכים ב-67 מתוך 70 מושבי האספה.

בסיס חשוב נוסף של המפלגה הוא פנג'אב, בה זכתה ב-20 מושבים באספה המחוקקת של פנג'אב וב-92 (מתוך 117) ב-2020. למרות הצלחותיה ברמת המדינה, בבחירות ללוק סבהה המפלגה חלשה למדי גם בפנג'אב, בה זכתה המפלגה ב-4 מושבים בבחירות ב-2014 ובמושב אחד בלבד ב-2019.

באפריל 2023 העניקה ועדת הבחירות של הודו למפלגה מעמד של מפלגה לאומית.

אידיאולגיה
----------

האידאולוגיה הבסיסית של המפלגה עם הקמתה התבססה על מאבק בשחיתות וממשל עצמי, ובעיקר הקמת משרד חוקר השחיתות. בחוקת המפלגה נקבע כי המפלגה מחויבת להודו חילונית וסוציאליסטית. למרות זאת, האידיאולגיה המפלגתית אינה מוגדרת במלואה והיא נחשבת למפלגת מרכז-דרך שלישית.

מסמך אידיאולגי חשוב של המלגה הוא ספרו של קג'ריוואל סווארג', שפורסם ב-2012.

נטען שהמפלגה חתרה תחת האלקטורל של הקונגרס הלאומי ההודי בשתי מדינות החוזק שלה, דלהי ופנג'אב.

תוצאות בחירות
-------------

| הלוק סבהה |
| --- |
| שנה | מושבים | שינוי | תוצאה |
| 2014 | 4 / 543 | 4 Increase | אופוזיציה |
| 2019 | 1 / 543 | 3 Decrease | אופוזיציה |

| האספה המחוקקת של דלהי |
| --- |
| שנה | מושבים | שינוי | אחוזים | תוצאה |
| 2013 | 28 / 70 | 28 Increase | 29.49% | ממשלה |
| 2015 | 67 / 70 | 39 Increase | 54.3% | ממשלה |
| 2020 | 62 / 70 | 5 Decrease | 53.57% | ממשלה |

| האספה המחוקקת של פנג'אב |
| --- |
| שנה | מושבים | שינוי | אחוזים | תוצאה | מקור |
| 2017 | 20 / 117 | 20 Increase | 23.7% | אופוזיציה |
| 2022 | 92 / 117 | 72 Increase | 42.01% | ממשלה |  |

בנוסף לדלהי ופנג'אב, התמודדו מועמדים מטעם המפלגה במרבית מדינות הודו, ומעטים נבחרו במדינות השונות.

קישורים חיצוניים
----------------

ויקישיתוף מדיה וקבצים בנושא **אאם אדמי** בוויקישיתוף
* 

* אתר האינטרנט הרשמי של אאם אדמי
* אאם אדמי, ברשת החברתית אקס (טוויטר)

הערות שוליים
------------

1. 1 2 3 4 5 6  Adam Burakowski and Krzysztof Iwanek, India’s Aam Aadmi (Common Man’s) Party: Are the Newcomers Rocking National Politics?, **Asian Survey** vol. 57, no. 3, הוצאת אוניברסיטת קליפורניה, May/June 2017, עמ' 528-547‏, JSTOR 26367763
2. ↑  Sourav Roy Barman, Explained: How the AAP’s Punjab win heralds a tectonic shift in Indian politics, The Indian Express, ‏10 במרץ 2022
3. ↑  Damini Nath, Election Commission order: AAP gets national party tag; NCP, TMC, CPI lose status, The Indian Express, ‏10 באפריל 2023
4. ↑  V Krishna Ananth, Where Does the Aam Aadmi Party Stand?, **Economic and Political Weekly** Vol. 49, No. 14, 5 באפריל 2014 (באנגלית)‏, JSTOR 24479374
5. ↑  Gen elesruon to Vidhan Sabha trends & result March-2022, ועדת הבחירות של הודו